Top 7 upcoming scooters in India in 2018 | Navbharat Times Photogallery
ELECTION_TOPBAND_1573515852635
Top 7 upcoming scooters in India in 2018
हीरो ड्युएट ई
हीरो ने पहली बार ड्युएट इलेक्ट्रिक स्कूटर को 2016 ऑटो एक्सपो में बतौर कॉन्सेप्ट मॉडल पेश किया था। Hero Duet E हीरो के स्टैंडर्ड ड्युएट स्कूटर पर बेस्ड होगा और इसका डिजाइन, सस्पेंशन आदि लगभग सेम ही रहेगा। Hero Duet E को भारत में अगले साल लॉन्च किए जाने की उम्मीद है। इसमें लगा मोटर 6.7 हॉर्सपावर और 14 न्यूटन मीटर का टॉर्क जेनरेट कर सकता है। सिंगल फुल चार्ज पर Hero Duet E 65 किलोमीटर तक की दूरी तय कर सकता है, ऐसा कंपनी का दावा है।
कंपनी इस साल एप्रिलिया 125 सीसी स्‍कूटर लॉन्‍च करेगी। नए एप्रिलिया एसआर में वेस्‍पा का 125 सीसी एयर कूल्‍ड, सिंगल सिलेंडर इंजन लगा होगा। इसकी कीमत 65,000 रुपये के आसपास रहने की उम्‍मीद है।
टीवीएस ज्यूपिटर इलेक्ट्रिक
टीवीएस 2018 में इस नए इलेक्ट्रिक स्कूटर को लॉन्च करने की तैयारी में है। इस नये स्कूटर का नाम ज्यूपिटर ई हो सकता है। टीवीएस के इस नये स्कूटर को कई बार टेस्टिंग के दौरान स्पॉट किया जा चुका है। इसमें संभावित रूप से ज्यूपिटर स्कूटर का ही डिजाइन और सस्पेंशन रहेगा। इलेक्ट्रिक ज्यूपिटर की कीमत स्टैंडर्ड मॉडल से अधिक होने की उम्मीद है। इसमें ज्यूपिटर के स्टैंडर्ड मॉडल की तस्वीर लगी है। इलेक्ट्रिक मॉडल की तस्वीर अभी सार्वजनिक नहीं की गई है।
हीरो डेयर
हीरो मोटो कॉर्प कंपनी 125 सीसी का एक नया स्‍कूटर डेयर लॉन्‍च करने की तैयारी में है, जिसके इस साल शोरूम में बिक्री के लिए उपलब्ध होने की उम्‍मीद है। इसके 125सीसी डेयर में एयर कूल्‍ड, 4 स्‍ट्रोक ओएचसी इंजन लगा होगा है, जो 9.11 एचपी की पावर और 9.5 एनएम का टॉर्क पैदा करेगा। नए डेयर में एलईडी डीआरएल (डेटाइम रनिंग लैम्‍प) और एक एलईडी टेल लैम्‍प लगी होगी। इसमें डुअल टोन बॉडी कलर, फुली डिजिटल इंस्‍ट्रूमेंट क्‍लस्‍टर, मोबाइल चार्जिंग शॉकेट, टेलीस्‍कोपिक फॉर्क और एलॉय व्‍हील होंगे। इसकी कीमत 60,000 रुपये के आसपास होगी।
हीरो मोटो कॉर्प की ओर से हीरो लीप देश में पहला इलेक्ट्रिक हाइब्रिड स्‍कूटर होगा। इसमें लीथियम आयन बैटरी लगी होगी और एक 8 किलोवाट इलेक्ट्रिक परमानेंट मैग्‍नेट एसी ट्रैक्‍शन मोटर के साथ ही साथ 124 सीसी इंजन होगा। इसमें एक 3 लीटर फ्यूल टैंक भी होगा इसकी टॉप स्‍पीड 100 किलोमीटर प्रति घंटा होगी।
आने वाला वेस्‍पा जीटीएस 300 एक इम्पोर्टेड स्‍कूटर होगा जिसकी कीमत लगभग 4 लाख रुपये होगी। जीटीएस 300 वेस्‍पा की तरह एक रेट्रो लुक वाला स्‍कूटर होगा। इसमें 278 सीसी का सिंगल सिलिंडर लिक्विड कूल्‍ड इंजन लगा होगा। स्‍कूटर की टॉप स्‍पीड 128 किलोमीटर प्रति घंटा होगी।
भारतीय कंपनी अथर एनर्जी इलेक्ट्रिक स्‍कूटर एस340 इस साल भारत में लॉन्च करने वाली है। यह कंपनी का प्रीमियम प्रॉडक्ट होगा और इसकी कीमत होंडा ऐक्टिवा और पियाजियो वेस्पा स्कूटर के बीच की होगी। Ather S340 स्कूटर में इलेक्ट्रिक मोटर होगा और इसमें लिथियम आयन बैटरीज भी होंगी, जो कि इम्पोर्ट की जाएंगी। इसका इलेक्ट्रिक मोटर 6.7 हॉर्सपावर की ताकत और 14 न्यूटन मीटर का टॉर्क जेनरेट कर सकेगा। ऐल्युमिनियम चेसिस पर बने इस स्कूटर का वजन बिना ईंधन के तकरीबन 90 किलोग्राम होगा।